พระราชกฤษฎีการวมสภาตำบลริมใต้กับเทศบาลตำบลแม่ริมและกำหนดเขตเทศบาลตำบลแม่ริมจังหวัดเชียงใหม่พ.ศ.๒๕๔๖ ภูมิพลอดุลยเดชป.ร.ให้ไว้ณ วันที่ ๓ เมษายน พ.ศ.๒๕๔๖เป็นปีที่๕๘ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯให้ประกาศว่าโดยที่เป็นการสมควรรวมสภาตำบลริมใต้กับเทศบาลตำบลแม่ริมตามเจตนารมณ์ของประชาชนในเขตสภาตำบลริมใต้และกำหนดเขตเทศบาลตำบลแม่ริมขึ้นใหม่อาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบลพ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓)พ.ศ.๒๕๔๒ ประกอบกับมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓)พ.ศ.๒๔๙๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีการวมสภาตำบลริมใต้กับเทศบาลตำบลแม่ริมและกำหนดเขตเทศบาลตำบลแม่ริม จังหวัดเชียงใหม่ พ.ศ.๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้รวมสภาตำบลริมใต้เข้าเป็นส่วนหนึ่งของเทศบาลตำบลแม่ริมซึ่งตั้งอยู่ในท้องที่อำเภอแม่ริม จังหวัดเชียงใหม่การใดที่สภาตำบลริมใต้ได้กระทำไปแล้วโดยชอบด้วยกฎหมายว่าด้วยการนั้นก่อนวันที่พระราชกฤษฎีกานี้ใช้บังคับให้ถือเป็นอันใช้ได้และผูกพันเทศบาลตำบลแม่ริมมาตรา ๔ เขตของเทศบาลตำบลแม่ริมซึ่งตั้งอยู่ในอำเภอแม่ริม จังหวัดเชียงใหม่ ให้มีเขต ดังต่อไปนี้หลักเขตที่๑ ซึ่งตั้งอยู่ตรงจุดที่แนวเส้นแบ่งเขตระหว่างตำบลแม่แรมกับตำบลริมเหนือและตำบลริมใต้มาบรรจบกัน บริเวณพิกัด EN๙๒๘๙๒๕ด้านเหนือจากหลักเขตที่ ๑เป็นเส้นเลียบตามแนวเส้นแบ่งเขตระหว่างตำบลริมเหนือกับตำบลริมใต้ ไปทางทิศตะวันออกระยะทางประมาณ ๑,๔๑๕เมตร จนถึงหลักเขตที่ ๒ซึ่งตั้งอยู่ตรงจุดที่แนวเส้นแบ่งเขตระหว่างตำบลริมเหนือกับตำบลริมใต้ตัดกับทางหลวงแผ่นดินหมายเลข ๑๐๗ ฟากตะวันตก บริเวณพิกัด EN๙๔๐๙๒๔จากหลักเขตที่ ๒เป็นเส้นเลียบตามแนวเส้นแบ่งเขตระหว่างตำบลริมเหนือกับตำบลริมใต้ ไปทางทิศตะวันออกเฉียงใต้ระยะทางประมาณ ๔,๓๐๙เมตร ถึงหลักเขตที่ ๓ซึ่งตั้งอยู่ตรงจุดที่แนวเส้นแบ่งเขตระหว่างตำบลริมเหนือกับตำบลริมใต้และตำบลเหมืองแก้ว มาบรรจบกัน บริเวณพิกัด EN๙๖๙๙๑๖ด้านตะวันออกจากหลักเขตที่ ๓เป็นเส้นเลียบตามแนวเส้นแบ่งเขตระหว่างตำบลเหมืองแก้วกับตำบลริมใต้ ไปทางทิศใต้ระยะทางประมาณ ๒,๗๗๒เมตร ถึงหลักเขตที่ ๔ ซึ่งตั้งอยู่ริมฝั่งแม่น้ำปิง ฝั่งตะวันตกตรงจุดที่ตั้งอยู่ตามแนวเส้นตั้งฉากห่างจากศูนย์กลางถนน รพช.หมายเลข ชม ๔๑๓๘ (บ้านต้นผึ้งบ้านป่าข่อยใต้)บริเวณพิกัด EN๙๗๖๘๙๒ด้านใต้จากหลักเขตที่ ๔เป็นเส้นตรงไปทางทิศตะวันตกเฉียงเหนือ ระยะทางประมาณ ๒,๗๓๕เมตร ถึงหลักเขตที่ ๕ ซึ่งตั้งอยู่ริมทางหลวงแผ่นดินหมายเลข ๑๐๗ ฟากตะวันตกตรงจุดที่ฝั่งเหนือของคลองส่งน้ำชลประทานคลองซอย ๑๐ ซ้ายตัดกับทางหลวงแผ่นดินหมายเลข ๑๐๗ ฟากตะวันตก บริเวณพิกัด EN๙๕๐๘๙๙จากหลักเขตที่ ๕เป็นเส้นตรงไปทางทิศตะวันตกเฉียงเหนือ ระยะทางประมาณ ๑,๗๙๕เมตร ถึงหลักเขตที่ ๖ ซึ่งตั้งอยู่ตรงจุดที่แนวเส้นแบ่งเขตระหว่างตำบลริมใต้กับตำบลแม่สาบรรจบกับฝั่งใต้ของลำเหมืองลวดตรงจุดที่อยู่ห่างจากศูนย์กลางถนนไปบ้านป่าม่วงตัดกับฝั่งใต้ของลำเหมืองลวดไปทางทิศตะวันออกตามลำเหมืองลวด ระยะ ๑๓๐ เมตร บริเวณพิกัด EN๙๓๓๙๐๗จากหลักเขตที่๖ เป็นเส้นเลียบตามแนวเส้นแบ่งเขตระหว่างตำบลริมใต้กับตำบลแม่สา ไปทางทิศตะวันตกเฉียงใต้ระยะทางประมาณ ๗๖๘ เมตร ถึงหลักเขตที่ ๗ซึ่งตั้งอยู่บนจุดที่แนวเส้นแบ่งเขตระหว่างตำบลริมใต้กับตำบลแม่สา และตำบลแม่แรมมาบรรจบกัน บริเวณพิกัด EN๙๒๕๙๐๗ด้านตะวันตกจากหลักเขตที่๗ เป็นเส้นเลียบตามแนวเส้นแบ่งเขตระหว่างตำบลริมใต้กับตำบลแม่แรมไปทางทิศเหนือ ระยะทางประมาณ ๑,๐๙๕เมตร ถึงหลักเขตที่ ๘ซึ่งตั้งอยู่ตรงจุดที่แนวเส้นแบ่งเขตระหว่างตำบลริมใต้กับตำบลแม่แรมตัดกับทางหลวงแผ่นดินหมายเลข ๑๐๙๖ ฟากใต้ บริเวณพิกัด EN๙๒๗๙๑๗จากหลักเขตที่๘ เป็นเส้นเลียบตามแนวเส้นแบ่งเขตระหว่างตำบลริมใต้กับตำบลแม่แรมไปทางทิศเหนือ ระยะทางประมาณ ๑,๑๑๘เมตร จนบรรจบหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโททักษิณ ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีการวมสภาตำบลริมใต้กับเทศบาลตำบลแม่ริมและกำหนดเขตเทศบาลตำบลแม่ริม จังหวัดเชียงใหม่ พ.ศ.๒๕๔๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้คือ เนื่องจากประชาชนในสภาตำบลริมใต้มีเจตนารมณ์ที่จะรวมกับเทศบาลตำบลแม่ริมที่มีเขตติดต่อกันภายในเขตอำเภอเดียวกันทั้งนี้ ตามผลการสำรวจเจตนารมณ์ของประชาชนในสภาตำบลริมใต้และโดยที่มาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓)พ.ศ.๒๕๔๒ บัญญัติให้กระทำได้โดยตราเป็นพระราชกฤษฎีกา และให้กำหนดเขตใหม่ของหน่วยการบริหารราชการส่วนท้องถิ่นไว้ในพระราชกฤษฎีกาด้วยประกอบกับมาตรา ๑๒ แห่งพระราชบัญญัติเทศบาล พ.ศ.๒๔๙๖ ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓)พ.ศ.๒๔๙๙ บัญญัติให้การเปลี่ยนแปลงเขตเทศบาลให้กระทำได้โดยพระราชกฤษฎีกา จึงจำเป็นต้องตราพระราชกฤษฎีกานี้จารุวรรณ/แก้ไข๓๐มิถุนายน ๒๕๔๖สุนันทา/นวพร/พัลลภ จัดทำ๓๐มิถุนายน ๒๕๔๖ปิติวรรณ/ปรับปรุง๒๐เมษายน ๒๕๖๓อรญา/ตรวจ๕สิงหาคม ๒๕๖๓[๑]ราชกิจจานุเบกษา เล่ม ๑๒๐/ตอนที่๓๓ ก/หน้า๑/๒๒เมษายน ๒๕๔๖